Diari Oficial de la Generalitat Valenciana


Sumari del DOGV 9796, del 26-02-2024 (2024/1641)

RESOLUCIÓ de 23 de febrer de 2024, del conseller d'Educació, Universitats i Ocupació, per la qual es disposen el cessament i el nomenament de les persones titulars de la Secretaria del Consell Social de la Universitat de València, i es nomenen vocals en representació d'interessos socials en este consell.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9796

Data del DOGV
:   26-02-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/1641


Data del document
:   23-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * Universitat de València

RESOLUCIÓ de 23 de febrer de 2024, del conseller d'Educació, Universitats i Ocupació, per la qual es disposen el cessament i el nomenament de les persones titulars de la Secretaria del Consell Social de la Universitat de València, i es nomenen vocals en representació d'interessos socials en este consell. [2024/1641]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del Consell Social.  
La Llei 2/2003, de 28 de gener, de consells socials de les universitats públiques valencianes, regula, en l'article 16, que el Consell Social disposarà en la seua organització d'una secretaria i al davant d'esta estarà el secretari o la secretària del Consell Social, que serà nomenat i separat per la persona que ocupe la titularitat de la conselleria competent en matèria d'universitats, a proposta del president o la presidenta del Consell. La designació recaurà en una persona que no siga vocal del Consell Social, i actuarà amb veu, però sense vot. El nomenament i el cessament del secretari o la secretària serà publicat en el Diari Oficial de la Generalitat Valenciana.  
Al seu torn, l'article 5 de la Llei 2/2003, de 28 de gener, establix en l'apartat 4.j) que seran designats per la Presidència del Consell Social dos vocals entre membres pertanyents a entitats legalment constituïdes que representen els interessos professionals, econòmics, financers, culturals, educatius, artístics, científics, tècnics o d'antics estudiants.  
  
La presidenta del Consell Social de la Universitat de València, mitjançant escrits de 14 i 21 de febrer de 2024, proposa el nomenament d'Encarna Mazón Ballester i el cessament de Vicente Boquera Amil, nomenat per l'Orde de 2 de desembre de 2003, de la Conselleria de Cultura, Educació i Esport, per la qual es nomenen vocals i secretari del Consell Social de la Universitat de València-Estudi General (DOGV 4654, 19.12.2003), així com els nomenaments de Damià Tormo Carulla, en substitució de Silvino Navarro Gómez-Ferrer, i de Carlos Ledó Orriach, en substitució de Fernado Gil Bort, nomenats mitjançant l'Orde 5/2019, de 3 d'octubre, de la consellera d'Innovació, Universitats, Ciència i Societat Digital (DOGV 8864, 25.10.2019), tots dos amb mandat finalitzat.  
Vist el que s'ha exposat, de conformitat amb el que es disposa en els articles 5.4.j), 6, 7 i 16 de la Llei 2/2003, de 28 de gener, de consells socials de les universitats públiques valencianes, d'acord amb la proposta de la presidenta del Consell Social de la Universitat de València, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc,  
  
Primer  
El cessament com a secretari del Consell Social de la Universitat de València de Vicente Boquera Amil.  
  
Segon  
El nomenament com a secretària del Consell Social de la Universitat de València d'Encarna Mazón Ballester.  
  
Tercer  
El nomenament com a vocals del Consell Social de la Universitat de València, en representació dels interessos socials, designats per la presidenta del Consell Social de la Universitat de València, de Damià Tormo Carulla i Carlos Ledó Orriach, en substitució de Silvino Navarro Gómez-Ferrer i Fernando Gil Bort, respectivament.  
  
Quart  
El mandat dels vocals en representació dels interessos socials tindrà una duració de quatre anys des del nomenament.  
  
Quint  
La present resolució farà efecte des de la data de la publicació en el Diari Oficial de la Generalitat Valenciana.  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi en la via administrativa, podrà ser objecte de recurs potestativament en reposició o bé es pot plantejar directament un recurs contenciós administratiu, dins dels terminis i davant els òrgans que s'indiquen a continuació:  
a) El recurs de reposició ha d'interposar-se davant el conseller d'Educació, Universitats i Ocupació, en el termini d'un mes comptador des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos comptador des de l'endemà de ser publicada en el Diari Oficial de la Generalitat Valenciana.  
  
València, 23 de febrer de 2024.- El conseller d'Educació, Universitats i Ocupació: José Antonio Rovira Jover.